আকিদাতুত তাহাবি
আল আকীদা আত-তাহাবিয়া বা আল আক্বীদাহ আত-তহাউইয়া (আরবি: العقيدة الطحاوية) হল দশম শতাব্দীর মিশরীয় ধর্মতত্ত্ববিদ ও হানাফী আলেম আবু জাফর আহমাদ ইবন মুহাম্মাদ আল তহাবী লিখিত সুন্নিদের ধর্মবিশ্বাস বিষয়ক একটি বিখ্যাত গ্রন্থ। বেশকয়েকজন মুসলিম ব্যাখ্যাকারক এই বইটির ব্যাখ্যা লিখেছেন। যেমন - কাজী ইসমাঈল ইবন ইব্রাহীম আল-শায়বানী (মৃত্যু ৬২৯ হিজরি), আবু হাফস সিরাজ আল-দীন আল-গজনবী (মৃত্যু ৭৭৩ হিজরি), ইবন আবীল ইয আল-হানাফি (মৃত্যু ৭৯২ হিজরি), আবদুল গনি আল মাইদানী (মৃত্যু ১২৯৮ হিজরি), আব্দুল্লাহ আল-হাররী (মৃত্যু ১৪২৯ হিজরি)। এটি আহলুস সুন্নাহর বিশ্বাস বিষয়ক ১০৫ টি গুরুত্বপূর্ণ বিষয়ের তালিকা নিয়ে গঠিত।[তথ্যসূত্র প্রয়োজন].